title: Padomes Lēmums (KĀDP) 2015/556 ( 2015. gada 7. aprīlis ), ar kuru groza Padomes Lēmumu 2010/413/KĀDP, ar ko paredz ierobežojošus pasākumus pret Irānu

text:
               8.4.2015

               LV

               Eiropas Savienības Oficiālais Vēstnesis

               L 92/101

         PADOMES LĒMUMS (KĀDP) 2015/556
   (2015. gada 7. aprīlis),
   ar kuru groza Padomes Lēmumu 2010/413/KĀDP, ar ko paredz ierobežojošus pasākumus pret Irānu
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 29. pantu,
   ņemot vērā Padomes Lēmumu 2010/413/KĀDP (2010. gada 26. jūlijs), ar ko paredz ierobežojošus pasākumus pret Irānu un atceļ Kopējo nostāju 2007/140/KĀDP (1), un jo īpaši tā 23. pantu,
   tā kā:

               (1)

               Padome 2010. gada 26. jūlijā pieņēma Lēmumu 2010/413/KĀDP.

               (2)

               Eiropas Savienības Vispārējā tiesa ar 2015. gada 22. janvāra spriedumu apvienotajās lietās T-420/11 un T-56/12 atcēla Padomes Lēmumus 2011/299/KĀDP (2) un 2011/783/KĀDP (3) ciktāl tie Lēmuma 2010/413/KĀDP II pielikumā izklāstītajā to personu un vienību sarakstā, kurām piemēro ierobežojošus pasākumus, iekļauj šādas vienības: Ocean Capital Administration GmbH, First Ocean Administration GmbH, First Ocean GmbH & Co. KG, Second Ocean Administration GmbH, Second Ocean GmbH & Co. KG, Third Ocean Administration GmbH, Third Ocean GmbH & Co. KG, Fourth Ocean Administration GmbH, Fourth Ocean GmbH & Co. KG, Fifth Ocean Administration GmbH, Fifth Ocean GmbH & Co. KG, Sixth Ocean Administration GmbH, Sixth Ocean GmbH & Co. KG, Seventh Ocean Administration GmbH, Seventh Ocean GmbH & Co. KG, Eighth Ocean Administration GmbH, Eighth Ocean GmbH & Co. KG, Ninth Ocean Administration GmbH, Ninth Ocean GmbH & Co. KG, Tenth Ocean Administration GmbH, Tenth Ocean GmbH & Co. KG, Eleventh Ocean Administration GmbH, Eleventh Ocean GmbH & Co. KG, Twelfth Ocean Administration GmbH, Twelfth Ocean GmbH & Co. KG, Thirteenth Ocean Administration GmbH, Fourteenth Ocean Administration GmbH, Fifteenth Ocean Administration GmbH, Sixteenth Ocean Administration GmbH, Kerman Shipping Co. Ltd, Woking Shipping Investments Ltd, Shere Shipping Co. Ltd, Tongham Shipping Co. Ltd, Uppercourt Shipping Co. Ltd, Vobster Shipping Co. Ltd, Lancelin Shipping Co. Ltd., IRISL Maritime Training Institute, Kheibar Co. un Kish Shipping Line Manning Co..

               (3)

               Balstoties uz jaunu pamatojumu, 32 no minētajām vienībām būtu atkal jāiekļauj to personu un vienību sarakstā, kurām piemēro ierobežojošus pasākumus.

               (4)

               Eiropas Savienības Vispārējā tiesa ar 2015. gada 22. janvāra spriedumu lietā T-176/12 atcēla Padomes Lēmumu 2012/35/KĀDP (4) iekļaut Bank Tejarat Lēmuma 2010/413/KĀDP II pielikumā izklāstītajā to personu un vienību sarakstā, kurām piemēro ierobežojošus pasākumus.

               (5)

               Balstoties uz jaunu pamatojumu, Bank Tejarat būtu atkal jāiekļauj to personu un vienību sarakstā, kurām piemēro ierobežojošus pasākumus.

               (6)

               Attiecīgi būtu jāgroza Lēmums 2010/413/KĀDP,

         IR PIEŅĒMUSI ŠO LĒMUMU.
   1. pants
   Lēmuma 2010/413/KĀDP II pielikumu groza tā, kā izklāstīts šā lēmuma pielikumā.
   2. pants
   Šis lēmums stājas spēkā dienā, kad to publicē Eiropas Savienības Oficiālajā Vēstnesī.

      Briselē, 2015. gada 7. aprīlī

            Padomes vārdā –

            priekšsēdētājs

         E. RINKĒVIČS

      (1)  OV L 195, 27.7.2010., 39. lpp.

      (2)  Padomes Lēmums 2011/299/KĀDP (2011. gada 23. maijs), ar kuru groza Lēmumu 2010/413/KĀDP, ar ko paredz ierobežojošus pasākumus pret Irānu (OV L 136, 24.5.2011., 65. lpp.).

      (3)  Padomes Lēmums 2011/783/KĀDP (2011. gada 1. decembris), ar kuru groza Lēmumu 2010/413/KĀDP, ar ko paredz ierobežojošus pasākumus pret Irānu (OV L 319, 2.12.2011., 71. lpp.).

      (4)  Padomes Lēmums 2012/35/KĀDP (2012. gada 23. janvāris), ar kuru groza Lēmumu 2010/413/KĀDP, ar ko paredz ierobežojošus pasākumus pret Irānu (OV L 19, 24.1.2012., 22. lpp.).

      PIELIKUMS

                  1.

                  Lēmuma 2010/413/KĀDP II pielikuma I daļā izklāstītajā sarakstā iekļauj turpmāk minēto vienību:
                  I.   Personas un vienības, kuras ir iesaistītas kodolprogrammas vai ballistisko raķešu programmas darbībās, un personas un vienības, kuras atbalsta Irānas valdību

                  B.   Vienības

                              Nosaukums

                              Identifikācijas informācija

                              Pamatojums

                              Iekļaušanas datums

                              105.

                              Bank Tejarat

                              Pasta adrese: Taleghani Br. 130, Taleghani Ave.
                                 P.O.Box: 11365 -5416, Tehran; Tālr.: 88826690; Telekss: 226641 TJTA IR; Fakss: 88893641; Tīmekļa vietne: http://www.tejaratbank.ir

                                 Bank Tejarat sniedz ievērojamu atbalstu Irānas valdībai, piedāvājot finanšu resursus un finanšu pakalpojumus naftas un gāzes atradņu projektiem. Naftas un gāzes nozare ir nozīmīgs Irānas valdības finansējuma avots, un vairākus Bank Tejarat finansētos projektus īsteno Irānas valdības īpašumā esošo vai kontrolēto vienību meitasuzņēmumi. Turklāt Bank Tejarat joprojām daļēji pieder Irānas valdībai un ir cieši saistīta ar to, kura tādējādi var ietekmēt Bank Tejarat lēmumus, tostarp tās iesaisti tādu projektu finansēšanā, ko Irānas valdība uzskata par lielu prioritāti.
                              Turklāt, tā kā Bank Tejarat nodrošina finansējumu dažādiem jēlnaftas ieguves un pārstrādes projektiem, kuru īstenošanai nepieciešams iegādāties svarīgākās iekārtas un tehnoloģijas tajās nozarēs, kur šādu iekārtu un tehnoloģiju piegāde izmantošanai Irānā ir aizliegta, Bank Tejarat var identificēt kā tādu, kas iesaistīta aizliegtu preču un tehnoloģiju iepirkšanā.

                              8.4.2015.

                  2.

                  Lēmuma 2010/413/KĀDP II pielikuma III daļā izklāstītajā sarakstā iekļauj turpmāk minētās vienības:
                  III.   Irānas Islāma Republikas kuģniecības uzņēmums (Islamic Republic of Iran Shipping Lines – IRISL)

                  B.   Vienības

                              Nosaukums

                              Identifikācijas informācija

                              Pamatojums

                              Iekļaušanas datums

                              4.

                              Ocean Capital Administration GmbH

                                 Schottweg 5, Hamburg 22087, Vācija; uzņēmuma reģistrācijas dokuments # HRB92501 (Vācija), izdots 2005. gada 4. janvārī.

                              Vācijā reģistrēts IRISL holdinga uzņēmums, kas ir IRISL īpašumā un kontrolē.

                              8.4.2015.

                              5.

                              First Ocean Administration GMBH

                                 Schottweg 5, Hamburg 22087, Vācija; uzņēmuma reģistrācijas dokuments # HRB94311 (Vācija), izdots 2005. gada 21. jūlijā

                              Pieder IRISL ar Ocean Capital Administration GmbH starpniecību, kas ir IRISL holdinga uzņēmums.

                              8.4.2015.

                              5.a

                              First Ocean GMBH & Co. Kg

                                 Schottweg 5, Hamburg 22087, Vācija; uzņēmuma reģistrācijas dokuments # HRA102601 (Vācija), izdots 2005. gada 19. septembrī; IMO Nr. 9349576

                              Pieder IRISL ar Ocean Capital Administration GmbH starpniecību, kas ir IRISL holdinga uzņēmums.

                              8.4.2015.

                              6.

                              Second Ocean Administration GMBH

                                 Schottweg 5, Hamburg 22087, Vācija; uzņēmuma reģistrācijas dokuments # HRB94312 (Vācija), izdots 2005. gada 21. jūlijā

                              Pieder IRISL ar Ocean Capital Administration GmbH starpniecību, kas ir IRISL holdinga uzņēmums.

                              8.4.2015.

                              6.a

                              Second Ocean GMBH & Co. Kg

                                 Schottweg 5, Hamburg 22087, Vācija; uzņēmuma reģistrācijas dokuments # HRA102502 (Vācija), izdots 2005. gada 24. augustā; IMO Nr.: 9349588.

                              Pieder IRISL ar Ocean Capital Administration GmbH starpniecību, kas ir IRISL holdinga uzņēmums.

                              8.4.2015.

                              7.

                              Third Ocean Administration GMBH

                                 Schottweg 5, Hamburg 22087, Vācija; uzņēmuma reģistrācijas dokuments # HRB94313 (Vācija), izdots 2005. gada 21. jūlijā

                              Pieder IRISL ar Ocean Capital Administration GmbH starpniecību, kas ir IRISL holdinga uzņēmums.

                              8.4.2015.

                              7.a

                              Third Ocean GMBH & Co. Kg

                                 Schottweg 5, Hamburg 22087, Vācija; uzņēmuma reģistrācijas dokuments # HRA102520 (Vācija), izdots 2005. gada 29. augustā; IMO Nr.: 9349590

                              Pieder IRISL ar Ocean Capital Administration GmbH starpniecību, kas ir IRISL holdinga uzņēmums.

                              8.4.2015.

                              8.

                              Fourth Ocean Administration GMBH

                                 Schottweg 5, Hamburg 22087, Vācija; uzņēmuma reģistrācijas dokuments # HRB94314 (Vācija), izdots 2005. gada 21. jūlijā

                              Pieder IRISL ar Ocean Capital Administration GmbH starpniecību, kas ir IRISL holdinga uzņēmums.

                              8.4.2015.

                              8.a

                              Fourth Ocean GMBH & CO. KG

                                 Schottweg 5, Hamburg 22087, Vācija; uzņēmuma reģistrācijas dokuments # HRA102600 (Vācija), izdots 2005. gada 19. septembrī

                              Pieder IRISL ar Ocean Capital Administration GmbH starpniecību, kas ir IRISL holdinga uzņēmums.

                              8.4.2015.

                              9.

                              Fifth Ocean Administration GMBH

                                 Schottweg 5, Hamburg 22087, Vācija; uzņēmuma reģistrācijas dokuments # HRB94315 (Vācija), izdots 2005. gada 21. jūlijā

                              Pieder IRISL ar Ocean Capital Administration GmbH starpniecību, kas ir IRISL holdinga uzņēmums.

                              8.4.2015.

                              9.a

                              Fifth Ocean GMBH & CO. KG

                                 Schottweg 5, Hamburg 22087, Vācija; uzņēmuma reģistrācijas dokuments # HRA102599 (Vācija), izdots 2005. gada 19. septembrī; IMO Nr.: 9349667

                              Pieder IRISL ar Ocean Capital Administration GmbH starpniecību, kas ir IRISL holdinga uzņēmums.

                              8.4.2015.

                              10.

                              Sixth Ocean Administration GMBH

                                 Schottweg 5, Hamburg 22087, Vācija; uzņēmuma reģistrācijas dokuments # HRB94316 (Vācija), izdots 2005. gada 21. jūlijā

                              Pieder IRISL ar Ocean Capital Administration GmbH starpniecību, kas ir IRISL holdinga uzņēmums.

                              8.4.2015.

                              10.a

                              Sixth Ocean GMBH & CO. KG

                                 Schottweg 5, Hamburg 22087, Vācija; uzņēmuma reģistrācijas dokuments # HRA102501 (Vācija), izdots 2005. gada 24. augustā; IMO Nr.: 9349679

                              Pieder IRISL ar Ocean Capital Administration GmbH starpniecību, kas ir IRISL holdinga uzņēmums.

                              8.4.2015.

                              11.

                              Seventh Ocean Administration GMBH

                                 Schottweg 5, Hamburg 22087, Vācija; uzņēmuma reģistrācijas dokuments # HRB94829 (Vācija), izdots 2005. gada 19. septembrī

                              Pieder IRISL ar Ocean Capital Administration GmbH starpniecību, kas ir IRISL holdinga uzņēmums.

                              8.4.2015.

                              11.a

                              Seventh Ocean GMBH & CO. KG

                                 Schottweg 5, Hamburg 22087, Vācija; uzņēmuma reģistrācijas dokuments # HRA102655 (Vācija), izdots 2005. gada 26. septembrī; IMO Nr.: 9165786

                              Pieder IRISL ar Ocean Capital Administration GmbH starpniecību, kas ir IRISL holdinga uzņēmums.

                              8.4.2015.

                              12.

                              Eighth Ocean Administration GMBH

                                 Schottweg 5, Hamburg 22087, Vācija; uzņēmuma reģistrācijas dokuments # HRB94633 (Vācija), izdots 2005. gada 24. augustā;

                              Pieder IRISL ar Ocean Capital Administration GmbH starpniecību, kas ir IRISL holdinga uzņēmums.

                              8.4.2015.

                              12.a

                              Eighth Ocean GmbH & CO. KG

                                 Schottweg 5, Hamburg 22087, Vācija; uzņēmuma reģistrācijas dokuments # HRA102533 (Vācija), izdots 2005. gada 1. septembrī; IMO Nr.: 9165803

                              Pieder IRISL ar Ocean Capital Administration GmbH starpniecību, kas ir IRISL holdinga uzņēmums.

                              8.4.2015.

                              13.

                              Ninth Ocean Administration GmbH

                                 Schottweg 5, Hamburg 22087, Vācija; uzņēmuma reģistrācijas dokuments # HRB94698 (Vācija), izdots 2005. gada 9. septembrī

                              Pieder IRISL ar Ocean Capital Administration GmbH starpniecību, kas ir IRISL holdinga uzņēmums.

                              8.4.2015.

                              13.a

                              Ninth Ocean GmbH & CO. KG

                                 Schottweg 5, Hamburg 22087, Vācija; uzņēmuma reģistrācijas dokuments # HRA102565 (Vācija), izdots 2005. gada 15. septembrī; IMO Nr.: 9165798

                              Pieder IRISL ar Ocean Capital Administration GmbH starpniecību, kas ir IRISL holdinga uzņēmums.

                              8.4.2015.

                              14.

                              Tenth Ocean Administration GmbH

                                 Schottweg 5, Hamburg 22087, Vācija;

                              Pieder IRISL ar Ocean Capital Administration GmbH starpniecību, kas ir IRISL holdinga uzņēmums.

                              8.4.2015.

                              14.a

                              Tenth Ocean GmbH & CO. KG

                                 Schottweg 5, Hamburg 22087, Vācija; uzņēmuma reģistrācijas dokuments # HRA102679 (Vācija), izdots 2005. gada 27. septembrī; IMO Nr.: 9165815

                              Pieder IRISL ar Ocean Capital Administration GmbH starpniecību, kas ir IRISL holdinga uzņēmums.

                              8.4.2015.

                              15.

                              Eleventh Ocean Administration GmbH

                                 Schottweg 5, Hamburg 22087, Vācija; uzņēmuma reģistrācijas dokuments # HRB94632 (Vācija), izdots 2005. gada 24. augustā

                              Pieder IRISL ar Ocean Capital Administration GmbH starpniecību, kas ir IRISL holdinga uzņēmums.

                              8.4.2015.

                              15.a

                              Eleventh Ocean GmbH & CO. KG

                                 Schottweg 5, Hamburg 22087, Vācija; uzņēmuma reģistrācijas dokuments # HRA102544 (Vācija), izdots 2005. gada 9. septembrī; IMO Nr. 9209324

                              Pieder IRISL ar Ocean Capital Administration GmbH starpniecību, kas ir IRISL holdinga uzņēmums.

                              8.4.2015.

                              16.

                              Twelfth Ocean Administration GmbH

                                 Schottweg 5, Hamburg 22087, Vācija; uzņēmuma reģistrācijas dokuments # HRB94573 (Vācija), izdots 2005. gada 18. augustā

                              Pieder IRISL ar Ocean Capital Administration GmbH starpniecību, kas ir IRISL holdinga uzņēmums.

                              8.4.2015.

                              16.a

                              Twelfth Ocean GmbH & CO. KG

                                 Schottweg 5, Hamburg 22087, Vācija; uzņēmuma reģistrācijas dokuments # HRA10250 (Vācija), izdots 2005. gada 25. augustā

                              Pieder IRISL ar Ocean Capital Administration GmbH starpniecību, kas ir IRISL holdinga uzņēmums.

                              8.4.2015.

                              17.

                              Thirteenth Ocean Administration GmbH

                                 Schottweg 5, Hamburg 22087, Vācija

                              Pieder IRISL ar Ocean Capital Administration GmbH starpniecību, kas ir IRISL holdinga uzņēmums.

                              8.4.2015.

                              18.

                              Fourteenth Ocean Administration GmbH

                                 Schottweg 5, Hamburg 22087, Vācija

                              Pieder IRISL ar Ocean Capital Administration GmbH starpniecību, kas ir IRISL holdinga uzņēmums.

                              8.4.2015.

                              19.

                              Fifteenth Ocean Administration GmbH

                                 Schottweg 5, Hamburg 22087, Vācija

                              Pieder IRISL ar Ocean Capital Administration GmbH starpniecību, kas ir IRISL holdinga uzņēmums.

                              8.4.2015.

                              20.

                              Sixteenth Ocean Administration GmbH

                                 Schottweg 5, Hamburg 22087, Vācija

                              Pieder IRISL ar Ocean Capital Administration GmbH starpniecību, kas ir IRISL holdinga uzņēmums.

                              8.4.2015.

                              37.

                              IRISL Maritime Training Institute

                                 No 115, Ghaem Magham Farahani St. P.O.
                                 Box 15896-53313, Tehran, Irāna

                                 IRISL Maritime Training Institute ir IRISL īpašumā un kontrolē, kuram pieder 90 % sabiedrības akciju un kura pārstāvis ir Direktoru padomes priekšsēdētāja vietnieks. Tā ir iesaistīta IRISL darbinieku apmācībā.

                              8.4.2015.

                              39.

                              Kheibar Co.

                                 Iranshahr shomali (North) avenue, nr 237, 158478311 Tehran, Irāna

                                 Kheibar Co. ir IRISL īpašumā un kontrolē, kuram pieder 81 % sabiedrības akciju un kura pārstāvis ir Direktoru padomes priekšsēdētāja vietnieks. Tā piegādā kuģu rezerves daļas.

                              8.4.2015.

                              40.

                              Kish Shipping Line Manning Co.

                                 Sanaei Street Kish Island, Irāna

                                 Kish Shipping Line Manning Co. ir IRISL īpašumā un kontrolē. Tā ir iesaistīta IRISL personāla atlasē un vadībā.

                              8.4.2015.


title: Komisijas Lēmums ( 2013. gada 12. decembris ), ar ko izveido Eiropas Pētniecības padomi

text:
               20.12.2013

               LV

               Eiropas Savienības Oficiālais Vēstnesis

               C 373/23

         KOMISIJAS LĒMUMS
   (2013. gada 12. decembris),
   ar ko izveido Eiropas Pētniecības padomi
   2013/C 373/09
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2013. gada 3 decembra Lēmumu 2013/743/ES, ar ko izveido īpašo programmu, ar kuru īsteno Pētniecības un inovāciju pamatprogrammu 2014.–2020. gadam (1)“Apvārsnis 2020”, un jo īpaši tā 6. panta 1. un 2. punktu,
   tā kā:

               (1)

               Lai nodrošinātu rīcības un darbību nepārtrauktību, kuras veic saskaņā ar Padomes Lēmumu 2006/972/EK (2), Eiropas Pētniecības padomei (“EPP”), kura jāizveido saskaņā ar Lēmumu 2013/743/ES, būtu jāaizstāj un jāturpina tās EPP darbība, kas tika izveidota ar Komisijas Lēmumu 2007/134/EK (3).

               (2)

               Lēmuma 2013/743/ES 6. panta 2. punktā paredzēts, ka EPP ietilpst neatkarīga Zinātniskā padome un īpaši izveidota īstenošanas struktūra. Īpašā īstenošanas struktūra būtu jānodibina kā ārēja struktūra – izpildaģentūra, kas jāizveido ar atsevišķu tiesību aktu saskaņā ar Padomes Regulu (EK) Nr. 58/2003 (4).

               (3)

               Zinātniskās padomes sastāvā būtu jāstrādā vispieredzējušākajiem zinātniekiem, inženieriem un pētniekiem. Tās locekļiem nebūtu jāpārstāv ārējas intereses, un tie būtu jāieceļ tādā veidā, lai nodrošinātu Zinātniskās padomes darba nepārtrauktību.

               (4)

               Lai nodrošinātu, ka īpašā programma tiek laikus īstenota, ar Lēmumu 2007/134/EK izveidotā EPP Zinātniskā padome jau ir noteikusi sākotnējas nostājas saistībā ar pasākumiem, kas jāpieņem saskaņā ar Lēmuma 2013/743/ES 7. pantu. Minētās sākotnējās nostājas būtu jāapstiprina vai jānoraida Zinātniskajai padomei, kas izveidota ar šo lēmumu.

               (5)

               Būtu jāparedz noteikumi, kas nepieciešami Zinātniskās padomes darbībai.

               (6)

               Būtu jāievieš noteikumi, lai nodrošinātu Zinātniskās padomes un EPP īpašās īstenošanas struktūras sekmīgu sadarbību.

               (7)

               Zinātniskajai padomei vajadzētu būt piekļuvei dokumentiem un datiem, kas ir nepieciešami tās darbam, saskaņā ar Eiropas Parlamenta un Padomes Regulu (EK) Nr. 45/2001 (5).

               (8)

               Lēmumā 2013/743/ES Zinātniskās padomes locekļiem ir paredzētas kompensācijas par viņu veiktajiem uzdevumiem, un šajā nolūkā būtu jāparedz noteikumi.

               (9)

               Lēmums 2007/134/EK būtu jāatceļ,

         IR NOLĒMUSI ŠĀDI.
   1. pants
   Eiropas Pētniecības padomes izveide
   Ar šo laika posmam no 2014. gada 1. janvāra līdz 2020. gada 31. decembrim izveido Eiropas Pētniecības padomi (“EPP”). Tā aizstāj Eiropas Pētniecības padomi, kas izveidota ar Komisijas Lēmumu 2007/134/EK, un turpina tās darbību.
   2. pants
   Zinātniskās padomes locekļi
   1.   Zinātniskajā padomē ir EPP priekšsēdētājs un 21 cits loceklis. Ar šo 21 personu, kas minētas I pielikumā, ieceļ Zinātniskās padomes pārējo locekļu amatā uz pilnvaru termiņu, kurš paredzēts minētajā pielikumā.
   2.   Padomes locekļi pilda pienākumus neatkarīgi no jebkādas ārējās ietekmes. Viņi laikus informē Komisiju par jebkādu interešu konfliktu, kas varētu apdraudēt viņu objektivitāti.
   3.   Padomes locekļus ieceļ amatā uz termiņu, kas nepārsniedz četrus gadus un ko var vienreiz pagarināt. Padomes locekli var iecelt uz termiņu, kas ir īsāks par maksimālo termiņu, lai nodrošinātu padomes locekļu pakāpenisku rotāciju. Padomes locekļi paliek amatā līdz brīdim, kad tos nomaina vai beidzas to pilnvaru termiņš.
   4.   Pienācīgi pamatotos gadījumos, lai nodrošinātu Zinātniskās padomes integritāti un nepārtrauktību, Komisija pēc savas ierosmes var pārtraukt padomes locekļa pilnvaru termiņu.
   3. pants
   Zinātniskās padomes darbība
   1.   Zinātniskā padome pieņem savu reglamentu un rīcības kodeksu, kas attiecas uz konfidencialitāti, interešu konfliktu un personas datu apstrādi saskaņā ar Regulu (EK) Nr. 45/2001.
   2.   Zinātniskā padome tiekas plenārsēdēs tik bieži, cik vajadzīgs tās darbam. EPP tīmekļa vietnē publicē plenārsēžu protokolu kopsavilkumus.
   3.   Priekšsēdētājs var nolemt rīkot slēgtas sēdes saskaņā ar Zinātniskās padomes reglamentu.
   4.   Zinātniskā padome no tās locekļu vidus var izveidot pastāvīgās komitejas, darba grupas un citas struktūras, lai pildītu īpašus Zinātniskās padomes uzdevumus.
   5.   Ar šo lēmumu izveidotā Zinātniskā padome uzreiz pēc tās izveides apstiprina vai noraida ar Lēmumu 2007/134/EK izveidotās Zinātniskās padomes sākotnējās nostājas par pasākumiem, kas jāpieņem saskaņā ar Lēmuma 2013/743/ES 7. pantu.
   4. pants
   Sadarbība Eiropas Pētniecības padomes ietvaros
   Zinātniskā padome un īpašā īstenošanas struktūra nodrošina visu EPP darbību stratēģisko un operatīvo aspektu saskaņotību. EPP priekšsēdētājs, Zinātniskās padomes priekšsēdētāja vietnieki un īpašās īstenošanas struktūras direktors rīko regulāras koordinācijas sanāksmes, lai nodrošinātu efektīvu sadarbību.
   5. pants
   Piekļuve dokumentiem un datiem
   1.   Komisija un īpašā īstenošanas struktūra sniedz Zinātniskajai padomei dokumentus, datus un atbalstu, kas vajadzīgs tās darbībai, ļaujot tai darboties autonomi un neatkarīgi, saskaņā ar Regulu (EK) Nr. 45/2001.
   2.   Zinātniskās padomes locekļi dokumentus un datus, kas tiem sniegti saskaņā ar 1. punktu, izmanto tikai tādam nolūkam un uzdevumiem, kādiem tie ir sniegti, un viņiem ir pienākums ievērot konfidencialitāti.
   3.   Zinātniskā padome veic piemērotus organizatoriskus un tehniskus pasākumus, lai nodrošinātu dokumentu un datu drošību un konfidencialitāti nolūkā novērst datu un dokumentu nesankcionētu izpaušanu vai piekļuvi tiem, to nejaušu vai nelikumīgu iznīcināšanu, pazaudēšanu vai grozīšanu.
   4.   Zinātniskās padomes locekļi, vācot, apstrādājot un glabājot personas datus, pievērš pienācīgu uzmanību likumībai, atbilstībai, piemērotībai, pareizībai, nepieciešamībai un laika ierobežojumam.
   5.   Ja piekļuvi dokumentiem un datiem vai personas datiem nevar piešķirt tādu iemeslu dēļ, kas saistīti ar personas datu aizsardzību, konfidencialitāti, drošību vai sabiedrības interesēm, Komisija un īpašā īstenošanas struktūra Zinātniskajai padomei rakstveidā iesniedz minētos iemeslus, kā arī jebkādu ar attiecīgo jautājumu saistītu informāciju, kuru tie uzskata par iespējamu sniegt atbilstoši spēkā esošajiem noteikumiem.
   6. pants
   Kompensācijas pārējiem Zinātniskās padomes locekļiem, kas nav EPP priekšsēdētājs
   Noteikumi par honorāriem par to Zinātniskās padomes locekļu veiktajiem uzdevumiem, kuri nav EPP priekšsēdētājs, kā arī par viņu ceļa un uzturēšanās izdevumu atlīdzināšanu ir paredzēti II pielikumā.
   7. pants
   Atcelšana
   Lēmums 2007/134/EK ir atcelts. Atsauces uz atcelto lēmumu uzskata par atsaucēm uz šo lēmumu.
   8. pants
   Stāšanās spēkā
   Šis lēmums stājas spēkā 2014. gada 1. janvārī.

      Briselē, 2013. gada 12. decembrī

            Komisijas vārdā –

            Komisijas locekle

         Máire GEOGHEGAN-QUINN

      (1)  OV L 347, 20.12.2013., 965. lpp.

      (2)  Padomes 2006. gada 19. decembra Lēmums 2006/972/EK par Īpašo programmu “Idejas”, ar ko īsteno Eiropas Kopienas Septīto pamatprogrammu pētniecībai, tehnoloģiju attīstībai un demonstrāciju pasākumiem (2007.–2013.) (OV L 400, 30.12.2006., 243. lpp.).

      (3)  Komisijas 2007. gada 2. februāra Lēmums 2007/134/EK, ar ko izveido Eiropas Pētniecības padomi (OV L 57, 24.2.2007., 14. lpp.).

      (4)  Padomes 2002. gada 19. decembra Regula (EK) Nr. 58/2003, ar ko nosaka statūtus izpildaģentūrām, kurām uztic konkrētus Kopienas programmu pārvaldības uzdevumus (OV L 11, 16.1.2003., 1. lpp.).

      (5)  Eiropas Parlamenta un Padomes 2000. gada 18. decembra Regula (EK) Nr. 45/2001 par fizisku personu aizsardzību attiecībā uz personas datu apstrādi Kopienas iestādēs un struktūrās un par šādu datu brīvu apriti (OV L 8, 12.1.2001., 1. lpp.).

      I PIELIKUMS

         Zinātniskās padomes locekļi

                  Vārds, uzvārds un iestāde

                  Pilnvaru beigu termiņš

                     Klaus BOCK, Dānijas Valsts pētniecības fonds

                  2016. gada 31. decembris

                     Nicholas CANNY, Īrijas Valsts universitāte, Galveja

                  2014. gada 31. decembris

                     Sierd A.P.L. CLOETINGH, Utrehtas Universitāte

                  2015. gada 31. decembris

                     Tomasz DIETL, Polijas Zinātņu akadēmija

                  2014. gada 31. decembris

                     Daniel DOLEV, Jeruzalemes Ebreju universitāte

                  2014. gada 31. decembris

                     Athene DONALD, Kembridžas Universitāte

                  2016. gada 31. decembris

                     Barbara ENSOLI, Istituto Superiore di Sanità, Roma

                  2016. gada 31. decembris

                     Pavel EXNER, Čehijas Zinātņu akadēmija

                  2014. gada 31. decembris

                     Nuria Sebastian GALLES, Pompeu Fabras Universitāte, Barselona

                  2016. gada 31. decembris

                     Reinhard GENZEL, Maksa Planka Ārpuszemes fizikas institūts (Max Planck Institute for Extraterrestrial Physics)

                  2016. gada 31. decembris

                     Carl-Henrik HELDIN, Ludviga Institūts vēža pētniecībai, Upsala

                  2014. gada 31. decembris

                     Timothy HUNT, Apvienotās Karalistes Vēža pētniecības centrs, Dienvidmimma

                  2014. gada 31. decembris

                     Matthias KLEINER, Dortmundes Tehniskā universitāte

                  2016. gada 31. decembris

                     Éva KONDOROSI, Ungārijas Zinātņu akadēmija

                  2016. gada 31. decembris

                     Mart SAARMA, Helsinku Universitāte

                  2014. gada 31. decembris

                     Nils Christian STENSETH, Oslo Universitāte

                  2017. gada 31. decembris

                     Martin STOKHOF, Amsterdamas Universitāte

                  2017. gada 31. decembris

                     Anna TRAMONTANO, Romas Sapienza universitāte

                  2014. gada 31. decembris

                     Isabelle VERNOS, Genomiskās regulācijas centrs, Barselona

                  2014. gada 31. decembris

                     Reinhilde VEUGELERS, Lēvenas Katoļu universitāte

                  2016. gada 31. decembris

                     Michel WIEVIORKA, Socioloģiskās analīzes un intervences centrs, Parīze

                  2017. gada 31. decembris

      II PIELIKUMS

         Noteikumi par kompensācijām pārējiem Zinātniskās padomes locekļiem, kas nav EPP priekšsēdētājs, kā minēts 6. pantā

                  1.

                  Īpašā īstenošanas struktūra saskaņā ar līgumu, kurā ietverti 2. līdz 5. punktā paredzētie nosacījumi, maksā honorārus Zinātniskās padomes locekļiem, kas nav EPP priekšsēdētājs, kā arī sedz ceļa un uzturēšanās izdevumus saistībā ar viņu pienākumu izpildi.

                  2.

                  Zinātniskās padomes priekšsēdētāja vietnieku honorārs ir EUR 3 500 par pilnīgu plenārsēdes apmeklējumu un EUR 1 750 par daļēju plenārsēdes apmeklējumu.

                  3.

                  Pārējo 1. punktā minēto Zinātniskās padomes locekļu honorārs ir EUR 2 000 par pilnīgu plenārsēdes apmeklējumu un EUR 1 000 par daļēju plenārsēdes apmeklējumu.

                  4.

                  Maksājumus apstiprina īpašās īstenošanas struktūras direktors vai viņa vietnieks, pamatojoties uz apmeklējumu sarakstu, kuru apstiprinājis EPP priekšsēdētājs un īpašās īstenošanas struktūras direktors vai viņu vietnieki. Apmeklējumu sarakstā norāda, vai katrs padomes loceklis apmeklēja visu plenārsēdi (pilnīgs apmeklējums) vai tikai daļu no tās (daļējs apmeklējums).

                  5.

                  Attiecībā uz citām sanāksmēm, kas nav plenārsēdes, īpašā īstenošanas struktūra vajadzības gadījumā Zinātniskās padomes locekļiem atlīdzina ceļa un uzturēšanās izdevumus, kas nepieciešami viņu darbības veikšanai, saskaņā ar viņu līgumu un Komisijas noteikumiem par kompensācijām neatkarīgiem ekspertiem (1).

                  6.

                  Honorārus maksā un ceļa un uzturēšanās izdevumus sedz no īpašās programmas, kas izveidota ar Lēmumu 2013/743/ES, darbības budžeta.

         (1)  Komisijas Lēmums C(2007) 5858.


title: Dalībvalstu valdību pārstāvju Lēmums (ES, Euratom) 2015/1566 (2015. gada 16. septembris), ar ko ieceļ amatā četrus Tiesas tiesnešus un vienu ģenerāladvokātu

text:
               19.9.2015

               LV

               Eiropas Savienības Oficiālais Vēstnesis

               L 244/58

         DALĪBVALSTU VALDĪBU PĀRSTĀVJU LĒMUMS (ES, EURATOM) 2015/1566
   (2015. gada 16. septembris),
   ar ko ieceļ amatā četrus Tiesas tiesnešus un vienu ģenerāladvokātu
   EIROPAS SAVIENĪBAS DALĪBVALSTU VALDĪBU PĀRSTĀVJI,
   ņemot vērā Līgumu par Eiropas Savienību un jo īpaši tā 19. pantu,
   ņemot vērā Līgumu par Eiropas Savienības darbību un jo īpaši tā 253. un 255. pantu,
   ņemot vērā Eiropas Atomenerģijas kopienas dibināšanas līgumu un jo īpaši tā 106.a panta 1. punktu,
   tā kā:

               (1)

               Tiesas četrpadsmit tiesnešu un četru ģenerāladvokātu pilnvaru termiņš beigsies 2015. gada 6. oktobrī. Turklāt ar Padomes Lēmumu 2013/336/ES (1) Tiesas ģenerāladvokātu skaits no 2015. gada 7. oktobra ir palielināts līdz vienpadsmit. Būtu jāieceļ tiesneši un ģenerāladvokāts laikposmam no 2015. gada 7. oktobra līdz 2021. gada 6. oktobrim.

               (2)

               Ir ierosināts atjaunināt Tiesas tiesnešu Marko ILEŠIČ kunga un Camelia TOADER kundzes pilnvaras. Tiesas tiesnešu amatam ir ierosinātas Eugene REGAN kunga un Michail VILARAS kunga kandidatūras. Turklāt Tiesas ģenerāladvokāta amatam ir ierosināta Manuel CAMPOS SÁNCHEZ-BORDONA kunga kandidatūra.

               (3)

               Komiteja, kas izveidota saskaņā ar Līguma par Eiropas Savienības darbību 255. pantu, ir sniegusi atzinumu par Marko ILEŠIČ kunga, Camelia TOADER kundzes, Eugene REGAN kunga un Michail VILARAS kunga atbilstību Tiesas tiesnešu pienākumu pildīšanai, kā arī par Manuel CAMPOS SÁNCHEZ-BORDONA kunga atbilstību Tiesas ģenerāladvokāta pienākumu pildīšanai,

         IR PIEŅĒMUŠI ŠO LĒMUMU.
   1. pants
   Par Tiesas tiesnešiem laikposmam no 2015. gada 7. oktobra līdz 2021. gada 6. oktobrim tiek iecelti:

               —

                  Marko ILEŠIČ kungs,

               —

                  Eugene REGAN kungs,

               —

                  Camelia TOADER kundze,

               —

                  Michail VILARAS kungs.

         2. pants

      Manuel CAMPOS SÁNCHEZ-BORDONA kungs tiek iecelts par Tiesas ģenerāladvokātu laikposmam no 2015. gada 7. oktobra līdz 2021. gada 6. oktobrim.
   3. pants
   Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.

      Briselē, 2015. gada 16. septembrī

            Priekšsēdētājs

         C. BRAUN

      (1)  Padomes Lēmums 2013/336/ES (2013. gada 25. jūnijs), ar ko Eiropas Savienības Tiesā palielina ģenerāladvokātu skaitu (OV L 179, 29.6.2013., 92. lpp.).


title: 2005/702/EK: Padomes Lēmums (2005. gada 20. septembris) par protokola noslēgšanu Eiropas un Vidusjūras reģiona valstu nolīgumam starp Eiropas Kopienām un to dalībvalstīm no vienas puses un Ēģiptes Arābu Republiku no otras puses, lai ņemtu vērā Čehijas Republikas, Igaunijas Republikas, Kipras Republikas, Latvijas Republikas, Lietuvas Republikas, Ungārijas Republikas, Maltas Republikas, Polijas Republikas, Slovēnijas Republikas un Slovākijas Republikas pievienošanos Eiropas Savienībai

text:
               12.10.2005

               LV

               Eiropas Savienības Oficiālais Vēstnesis

               L 267/24

         PADOMES LĒMUMS
   (2005. gada 20. septembris)
   par protokola noslēgšanu Eiropas un Vidusjūras reģiona valstu nolīgumam starp Eiropas Kopienām un to dalībvalstīm no vienas puses un Ēģiptes Arābu Republiku no otras puses, lai ņemtu vērā Čehijas Republikas, Igaunijas Republikas, Kipras Republikas, Latvijas Republikas, Lietuvas Republikas, Ungārijas Republikas, Maltas Republikas, Polijas Republikas, Slovēnijas Republikas un Slovākijas Republikas pievienošanos Eiropas Savienībai
   (2005/702/EK)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu un jo īpaši tā 310. pantu saistībā ar 300. panta 2. punkta pirmās daļas otro teikumu un 3. punkta otro daļu,
   ņemot vērā 2003. gada Pievienošanās aktu, un jo īpaši tā 6. panta 2. punktu,
   ņemot vērā Komisijas priekšlikumu,
   ņemot vērā Eiropas Parlamenta piekrišanu (1),
   tā kā:

               (1)

               Protokols Eiropas un Vidusjūras reģiona valstu nolīgumam starp Eiropas Kopienām un to dalībvalstīm no vienas puses un Ēģiptes Arābu Republiku no otras puses tika parakstīts Eiropas Kopienas un tās dalībvalstu vārdā 2004. gada 20. decembrī.

               (2)

               Šis protokols būtu jāapstiprina,

         IR PIEŅĒMUSI ŠO LĒMUMU.
   Vienīgais pants
   Ar šo Eiropas Kopienas un tās dalībvalstu vārdā ir apstiprināts protokols Eiropas un Vidusjūras reģiona valstu nolīgumam starp Eiropas Kopienām un to dalībvalstīm no vienas puses un Ēģiptes Arābu Republiku no otras puses, lai ņemtu vērā Čehijas Republikas, Igaunijas Republikas, Kipras Republikas, Latvijas Republikas, Lietuvas Republikas, Ungārijas Republikas, Maltas Republikas, Polijas Republikas, Slovēnijas Republikas un Slovākijas Republikas pievienošanos Eiropas Savienībai.
   Protokola teksts ir pievienots šim lēmumam (2).

      Briselē, 2005. gada 20. septembrī

            Padomes vārdā —

            priekšsēdētāja

         M. BECKETT

      (1)  Piekrišana sniegta 2005. gada 23. februārī (Oficiālajā Vēstnesī vēl nav publicēta).

      (2)  OV L 31, 4.2.2005., 31. lpp.


title: 2005/741/EK,Euratom: Dalībvalstu valdību pārstāvju Lēmums (2005. gada 14. oktobris), ar ko ieceļ Eiropas Kopienu Tiesas ģenerāladvokātu

text:
               22.10.2005

               LV

               Eiropas Savienības Oficiālais Vēstnesis

               L 279/70

      DALĪBVALSTU VALDĪBU PĀRSTĀVJU LĒMUMS

   (2005. gada 14. oktobris),
   ar ko ieceļ Eiropas Kopienu Tiesas ģenerāladvokātu
   (2005/741/EK, Euratom)
   EIROPAS KOPIENU DALĪBVALSTU VALDĪBU PĀRSTĀVJI,
   ņemot vērā Eiropas Kopienas dibināšanas līgumu, un jo īpaši tā 223. pantu, kā arī Protokola par Eiropas Kopienu Tiesas Statūtiem 5., 7. un 8. pantu,
   ņemot vērā Eiropas Atomenerģijas kopienas dibināšanas līgumu, un jo īpaši tā 139. pantu,
   tā kā:
   Pēc Francis JACOBS kunga atkāpšanās no amata būtu jāieceļ ģenerāladvokāts uz atlikušo amata pilnvaru laiku,
   IR PIEŅĒMUŠI ŠO LĒMUMU.
   1. pants
   Ar šo Eleanor SHARPSTON kundze tiek iecelta par Eiropas Kopienu Tiesas ģenerāladvokāti laikposmam no dienas, kad viņa nodod zvērestu, līdz 2009. gada 6. oktobrim.
   2. pants
   Šo lēmumu publicē Eiropas Savienības Oficiālajā Vēstnesī.

      Briselē, 2005. gada 14. oktobrī

            Priekšsēdētājs

         J. GRANT


title: 2010/622/ES: Padomes Lēmums ( 2010. gada 7. oktobris ) par to, lai Eiropas Savienības vārdā parakstītu Nolīgumu starp Eiropas Savienību un Brazīlijas Federatīvo Republiku par īstermiņa uzturēšanās vīzu režīma atcelšanu parasto pasu turētājiem

text:
               20.10.2010

               LV

               Eiropas Savienības Oficiālais Vēstnesis

               L 275/3

         PADOMES LĒMUMS
   (2010. gada 7. oktobris)
   par to, lai Eiropas Savienības vārdā parakstītu Nolīgumu starp Eiropas Savienību un Brazīlijas Federatīvo Republiku par īstermiņa uzturēšanās vīzu režīma atcelšanu parasto pasu turētājiem
   (2010/622/ES)
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 77. panta 2. punkta a) apakšpunktu saistībā ar 218. panta 5. punktu,
   ņemot vērā Eiropas Komisijas priekšlikumu,
   tā kā:

               (1)

               Lai saskaņotu savu vīzu politiku ar Padomes Regulu (EK) Nr. 539/2001 (2001. gada 15. marts), ar ko izveido to trešo valstu sarakstu, kuru pilsoņiem, šķērsojot dalībvalstu ārējās robežas, ir jābūt vīzām, kā arī to trešo valstu sarakstu, uz kuru pilsoņiem šī prasība neattiecas (1), dažas dalībvalstis pirms savas pievienošanās Savienībai atcēla vīzu režīmu Brazīlijas Federatīvās Republikas (“Brazīlija”) pilsoņiem, jo Brazīlija atrodas to trešo valstu sarakstā, kuru pilsoņi ir atbrīvoti no vīzas prasības.

               (2)

               Konstitucionālu iemeslu dēļ Brazīlija nevar vienpusēji atcelt vīzu režīmu dalībvalstīm; ir jānoslēdz vīzu režīma atcelšanas nolīgums, kas jāratificē Brazīlijas parlamentam.

               (3)

               Brazīlijai ir divpusēji vīzu režīma atcelšanas nolīgumi ar vairumu dalībvalstu, kuri noslēgti vai nu pirms attiecīgo dalībvalstu pievienošanās Savienībai, vai arī pirms kopējās vīzu politikas ieviešanas. Tomēr joprojām ir četras dalībvalstis, ar kurām divpusēji vīzu režīma atcelšanas nolīgumi līdz šim nav noslēgti, tāpēc Brazīlija joprojām pieprasa vīzas no šo dalībvalstu pilsoņiem īstermiņa uzturēšanās nolūkos.

               (4)

               No kopējās vīzu politikas rakstura un Savienības ekskluzīvās ārējās kompetences šajā jomā izriet, ka tikai Savienība var risināt sarunas par vīzu režīma atcelšanas nolīgumu un to noslēgt, nevis atsevišķas dalībvalstis.

               (5)

               Ņemot vērā, ka Brazīlija attiecībā pret dažām dalībvalstīm nepiemēro savstarpīguma principu, Padome ar 2008. gada 18. aprīļa lēmumu pilnvaroja Komisiju risināt sarunas par īstermiņa vīzu režīma atcelšanas nolīgumu starp Savienību un Brazīliju, lai nodrošinātu pilnībā savstarpēju bezvīzu režīmu.

               (6)

               Sarunas par nolīgumu sākās 2008. gada 2. jūlijā un noslēdzās 2009. gada 1. oktobrī.

               (7)

               Briselē 2010. gada 28. aprīlī parafētais Nolīgums starp Eiropas Savienību un Brazīlijas Federatīvo Republiku par īstermiņa uzturēšanās vīzu režīma atcelšanu parasto pasu turētājiem būtu jāparaksta, ņemot vērā tā noslēgšanu vēlāk.

               (8)

               Šis lēmums papildina tos Šengenas acquis noteikumus, kuru īstenošanā Apvienotā Karaliste nepiedalās saskaņā ar Padomes Lēmumu 2000/365/EK (2000. gada 29. maijs) par Lielbritānijas un Ziemeļīrijas Apvienotās Karalistes lūgumu piedalīties dažu Šengenas acquis noteikumu īstenošanā (2); tādēļ Apvienotā Karaliste nepiedalās šā lēmuma pieņemšanā un Apvienotajai Karalistei šis lēmums nav saistošs un nav jāpiemēro.

               (9)

               Šis lēmums papildina tos Šengenas acquis noteikumus, kuru īstenošanā Īrija nepiedalās saskaņā ar Padomes Lēmumu 2002/192/EK (2002. gada 28. februāris) par Īrijas lūgumu piedalīties dažu Šengenas acquis noteikumu īstenošanā (3); tādēļ Īrija nepiedalās šā lēmuma pieņemšanā un Īrijai šis lēmums nav saistošs un nav jāpiemēro,

         IR PIEŅĒMUSI ŠO LĒMUMU.
   1. pants
   Ar šo Savienības vārdā tiek apstiprināta Nolīguma parakstīšana starp Eiropas Savienību un Brazīlijas Federatīvo Republiku par īstermiņa uzturēšanās vīzu režīma atcelšanu parasto pasu turētājiem (“nolīgums”) (4).
   2. pants
   Ar šo Padomes priekšsēdētājs tiek pilnvarots norīkot personu vai personas, kas ir tiesīgas Savienības vārdā parakstīt nolīgumu, ņemot vērā tā noslēgšanu.
   3. pants
   Šis lēmums stājas spēkā tā pieņemšanas dienā.

      Luksemburgā, 2010. gada 7. oktobrī

            Padomes vārdā –

            priekšsēdētājs

         M. WATHELET

      (1)  OV L 81, 21.3.2001., 1. lpp.

      (2)  OV L 131, 1.6.2000., 43. lpp.

      (3)  OV L 64, 7.3.2002., 20. lpp.

      (4)  Nolīguma tekstu publicēs kopā ar lēmumu par tā noslēgšanu.


title: 2007/239/EK: Padomes Lēmums ( 2007. gada 5. marts ) par Kopienas nostāju attiecībā uz Pagaidu nolīgumā par tirdzniecību un ar tirdzniecību saistītiem jautājumiem starp Eiropas Kopienu, no vienas puses, un Albānijas Republiku, no otras puses, minētās Apvienotās komitejas Lēmumu Nr. 1/2007, ar ko tiek pieņemts tās reglaments, tostarp EK un Albānijas darba grupu kompetence un struktūra

text:
               21.4.2007

               LV

               Eiropas Savienības Oficiālais Vēstnesis

               L 104/32

         PADOMES LĒMUMS
   (2007. gada 5. marts)
   par Kopienas nostāju attiecībā uz Pagaidu nolīgumā par tirdzniecību un ar tirdzniecību saistītiem jautājumiem starp Eiropas Kopienu, no vienas puses, un Albānijas Republiku, no otras puses, minētās Apvienotās komitejas Lēmumu Nr. 1/2007, ar ko tiek pieņemts tās reglaments, tostarp EK un Albānijas darba grupu kompetence un struktūra
   (2007/239/EK)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu, un jo īpaši tā 300. panta 2. punkta otro daļu,
   ņemot vērā Eiropas Ekonomikas kopienas un Albānijas Republikas Nolīgumu par tirdzniecību un tirdzniecisko un ekonomisko sadarbību (turpmāk “Nolīgums”), kas stājās spēkā 1992. gada 1. decembrī, un jo īpaši tā 18. pantu (1),
   ņemot vērā Pagaidu nolīgumu par tirdzniecību un ar tirdzniecību saistītiem jautājumiem starp Eiropas Kopienu, no vienas puses, un Albānijas Republiku, no otras puses (2) (turpmāk “Pagaidu nolīgums”), kas tika parakstīts 2006. gada 12. jūnijā, un jo īpaši tā 42. un 43. pantu,
   ņemot vērā Komisijas priekšlikumu,
   tā kā:

               (1)

               Pagaidu nolīgums stājās spēkā 2006. gada 1. decembrī.

               (2)

               Pagaidu nolīguma 42. pantā paredzēts, ka Apvienotā komiteja, kas izveidota saskaņā ar Nolīgumu, uzraudzīs Pagaidu nolīguma piemērošanu un īstenošanu.

               (3)

               Pagaidu nolīguma 43. panta trešajā daļā paredzēts, ka Apvienotā komiteja pieņem savu reglamentu.

               (4)

               Nolīguma 18. panta 1. punkta e) apakšpunktā paredzēts, ka Apvienotā komiteja var pieņemt lēmumu izveidot darba grupas.

               (5)

               Darba grupu iecelšana, sastāvs, kompetence un struktūra būtu jānosaka Apvienotās komitejas reglamentā.

               (6)

               Kopienai būtu jāizstrādā nostāja, ko jāpieņem Apvienotajā komitejā attiecībā uz reglamenta pieņemšanu,

         IR NOLĒMUSI ŠĀDI.
   Vienīgais pants
   Kopienas nostāja, kas jāpieņem Pagaidu nolīguma starp Eiropas Kopienu, no vienas puses, un Albānijas Republiku, no otras puses, par tirdzniecību un ar tirdzniecību saistītiem jautājumiem 42. pantā minētajā Apvienotajā komitejā, pamato ar šim lēmumam pievienoto Apvienotās komitejas lēmuma projektu.

      Briselē, 2007. gada 5. martā

            Padomes vārdā —

            priekšsēdētājs

         F.-W. STEINMEIER

      (1)  OV L 343, 25.11.1992., 2. lpp.

      (2)  OV L 239, 1.9.2006., 2. lpp.
    ---documentbreak---

               21.4.2007

               LV

               Eiropas Savienības Oficiālais Vēstnesis

               L 104/34

         LĒMUMS Nr. 1/2007
   (… gada …),
   kuru pieņēmusi Pagaidu nolīgumā par tirdzniecību un ar tirdzniecību saistītiem jautājumiem starp Eiropas Kopienu, no vienas puses, un Albānijas Republiku, no otras puses, minētā Apvienotā komiteja, ar ko tiek pieņemts tās reglaments, tostarp EK un Albānijas darba grupu kompetence un struktūra
   APVIENOTĀ KOMITEJA,
   ņemot vērā Eiropas Ekonomikas kopienas un Albānijas Republikas Nolīgumu par tirdzniecību un tirdzniecisko un ekonomisko sadarbību (turpmāk “Nolīgums”), kas stājās spēkā 1992. gada 1. decembrī, un jo īpaši tā 18. pantu,
   ņemot vērā Pagaidu nolīgumu par tirdzniecību un ar tirdzniecību saistītiem jautājumiem starp Eiropas Kopienu, no vienas puses, un Albānijas Republiku, no otras puses (turpmāk “Pagaidu nolīgums”), kas tika parakstīts 2006. gada 12. jūnijā, un jo īpaši tā 42. un 43. pantu,
   tā kā Pagaidu nolīgums stājās spēkā 2006. gada 1. decembrī,
   IR NOLĒMUSI ŠĀDI.
   1. pants
   Priekšsēdētāja amats
   Apvienoto komiteju pēc kārtas vada katra no Pusēm.
   2. pants
   Sanāksmes
   Apvienotā komiteja regulāri sanāk reizi gadā pārmaiņus Briselē un Tirānā. Pēc kādas puses lūguma un savstarpējas vienošanās var sasaukt īpašas Apvienotās komitejas sanāksmes.
   Ja nav panākta citāda vienošanās, Apvienotās komitejas sanāksmes nav atklātas.
   3. pants
   Delegācijas
   Priekšsēdētājam pirms katras sanāksmes paziņo paredzamo katras Puses delegācijas sastāvu.
   Eiropas Investīciju bankas (EIB) pārstāvis var apmeklēt Apvienotās komitejas sanāksmes novērotāja statusā, ja darba kārtībā ir iekļauti jautājumi saistībā ar EIB darbību.
   Apvienotā komiteja var uzaicināt personas, kas nav tās dalībnieki, piedalīties tās sanāksmēs, lai sniegtu informāciju par konkrētiem jautājumiem.
   Eiropas Kopienas dalībvalstis informēs par Apvienotās komitejas sanāksmēm.
   4. pants
   Sekretariāts
   Eiropas Komisijas amatpersona un Albānijas Republikas amatpersona kopīgi darbojas kā Apvienotās komitejas sekretāri.
   5. pants
   Sarakste
   Visa Apvienotās komitejas priekšsēdētāja korespondence pārsūtāma abiem sekretāriem. Abi sekretāri nodrošina, ka korespondenci atbilstīgā gadījumā nodod tālāk attiecīgajiem pārstāvjiem Apvienotajā komitejā.
   6. pants
   Sanāksmes darba kārtība
   1.   Ne vēlāk kā 15 darba dienas pirms sanāksmes sākuma priekšsēdētājs un sekretāri katrai sanāksmei sagatavo pagaidu darba kārtību.
   Pagaidu darba kārtībā ietverti jautājumi, par kuriem sekretāri ir saņēmuši lūgumu iekļaut dienas kārtībā ne vēlāk kā 21 darba dienu pirms sanāksmes sākuma; jautājumus tomēr neieraksta darba kārtībā, ja vien sekretāriem ne vēlāk kā darba kārtības nosūtīšanas datumā nav nosūtīti apstiprinoši dokumenti.
   Apvienotā komiteja katras sanāksmes sākumā pieņem darba kārtību. Pēc pušu vienošanās darba kārtībā var iekļaut jautājumus, kas nav bijuši pagaidu darba kārtībā.
   2.   Pēc vienošanās ar abām Pusēm priekšsēdētājs var saīsināt 1. punktā norādītos termiņus, lai ņemtu vērā konkrētā gadījuma prasības.
   7. pants
   Protokols
   Katras Apvienotās komitejas sanāksmes protokolu sagatavo tā Puse, kas vada sanāksmi. Protokolā norāda pieņemtos lēmumus, ieteikumus un secinājumus. Divu mēnešu laikā pēc sanāksmes protokolu iesniedz apstiprināšanai Apvienotajā komitejā. Pēc apstiprināšanas protokolu paraksta priekšsēdētājs un abi sekretāri, un katra Puse glabā vienu oriģināleksemplāru. Protokola kopiju pārsūta visiem šā lēmuma 5. pantā minētajiem adresātiem.
   8. pants
   Apspriedes
   Apvienotā komiteja pieņem savus lēmumus un formulē ieteikumus, Pusēm savstarpēji vienojoties.
   Sesiju starplaikā Apvienotā komiteja var pieņemt lēmumus vai ieteikumus ar rakstisku procedūru, ja tam piekrīt abas Puses.
   Apvienotās komitejas lēmumus un ieteikumus Pagaidu nolīguma 43. panta nozīmē attiecīgi sauc par “Lēmumu” un “Ieteikumu”, norādot sērijas numuru, to pieņemšanas datumu un iekļaujot to jomas aprakstu.
   Apvienotās komitejas lēmumus un ieteikumus paraksta priekšsēdētājs, un tos apstiprina abi sekretāri.
   Puses publicē Apvienotās komitejas pieņemtos lēmumus to attiecīgajos oficiālajos izdevumos. Katra Puse var izlemt par jebkura cita Apvienotajā komitejā pieņemtā dokumenta publicēšanu.
   9. pants
   Valodas
   Apvienotās komitejas oficiālās valodas ir abu Pušu oficiālās valodas.
   Ja vien nav nolemts citādi, savās apspriedēs Apvienotā komiteja pamatojas uz šajās valodās sagatavotajiem dokumentiem.
   10. pants
   Izdevumi
   Kopiena un Albānijas Republika sedz izdevumus, kas tām radušies saistībā ar dalību Apvienotās komitejas un darba grupu sanāksmēs gan attiecībā uz personāla, ceļošanas un uzturēšanās izdevumiem, gan uz pasta un telekomunikāciju izmaksām.
   Izdevumus saistībā ar sanāksmju un dokumentu tulkošanu un dokumentu pavairošanu, kā arī jebkurus citus izdevumus, kas saistīti ar sanāksmju praktisko organizēšanu, sedz tā Puse, kas vada sanāksmes.
   11. pants
   Darba grupas
   Šā lēmuma pielikumā ir noteikta to darba grupu kompetence un struktūra, kas izveidotas, lai palīdzētu Apvienotajai komitejai pildīt tās pienākumus.
   Darba grupās iekļauj abu Pušu pārstāvjus. Darba grupas saskaņā ar Apvienotās komitejas reglamentu pārmaiņus vada abas Puses.
   Darba grupas strādā Apvienotās komitejas pakļautībā, un pēc katras sanāksmes tās atskaitās šai komitejai. Darba grupas nepieņem lēmumus, taču var sniegt ieteikumus Apvienotajai komitejai.
   Apvienotā komiteja var izlemt par jebkuras pastāvošās darba grupas likvidāciju, mainīt to kompetenci vai izveidot jaunas darba grupas, lai palīdzētu komitejai pildīt tās pienākumus.
   PIELIKUMS
   Pagaidu nolīgumā paredzēto Eiropas Komisijas un Albānijas darba grupu kompetence un struktūra
   1.   Sastāvs un priekšsēdētājs
   Darba grupas sastāv no Eiropas Komisijas un Albānijas Republikas (turpmāk “Albānija”) valdības pārstāvjiem. Tās pārmaiņus vada abas Puses. Dalībvalstis informēs par darba grupu sanāksmēm.
   2.   Sekretariāts
   Eiropas Komisijas amatpersona un Albānijas valdības amatpersona kopīgi darbojas kā katras darba grupas sekretāri.
   Visus paziņojumus, kas attiecas uz darba grupām, pārsūta attiecīgās darba grupas sekretāriem.
   3.   Sanāksmes
   Darba grupas regulāri tiekas reizi gadā un ikreiz, kad apstākļi to prasa, pēc abu Pušu vienošanās. Katra darba grupas sanāksme notiek tādā laikā un vietā, par ko abas Puses vienojas.
   Ja abas Puses piekrīt, darba grupas var uzaicināt uz sanāksmēm ekspertus, lai viņi sniegtu vajadzīgo specifisko informāciju.
   4.   Priekšmeti
   Darba grupas apspriež jautājumus saskaņā ar turpmāk norādīto daudznozaru darba grupu struktūru. Visās attiecīgajās jomās novērtē Pagaidu nolīguma un Eiropas partnerības īstenošanu, sagatavošanos Stabilizācijas un asociācijas nolīguma (SAN) īstenošanai un paveikto tiesību aktu tuvināšanā, ieviešanā un izpildē. Darba grupas izskata visas problēmas, kas varētu rasties to attiecīgajās nozarēs, un iesaka iespējamos risinājumus.
   Darba grupas arī izmantojamas kā forums, kur tālāk precizēt acquis communautaire, un tajās pārskata Albānijas paveikto savu aktu pielīdzināšanā acquis atbilstīgi Pagaidu nolīgumā uzņemtajām saistībām.
   5.   Protokols
   Katras darba grupas sanāksmes protokolu sagatavo divu mēnešu laikā pēc sanāksmes. Tiklīdz abas Puses par to vienojušās, darba grupas sekretāri pārsūta protokola kopiju Apvienotās komitejas sekretāriem.
   6.   Atklātums
   Ja netiek nolemts citādi, darba grupu sanāksmes nav atklātas.
   7.   Darba grupu struktūra:

               1)

               darba grupa tirdzniecības, rūpniecības, muitas un nodokļu politikas jautājumos;

               2)

               darba grupa lauksaimniecības un zivsaimniecības jautājumos;

               3)

               darba grupa iekšējā tirgus un konkurences jautājumos;

               4)

               darba grupa ekonomikas un finanšu, un statistikas jautājumos;

               5)

               darba grupa inovāciju, informācijas sabiedrības un sociālās politikas jautājumos;

               6)

               darba grupa transporta, vides aizsardzības, enerģētikas un reģionālās attīstības jautājumos.


title: 2009/502/EK: Padomes Lēmums ( 2009. gada 19. janvāris ) par to, lai Kopienas vārdā noslēgtu Nolīgumu par zinātnisko un tehnoloģisko sadarbību starp Eiropas Kopienu un Jaunzēlandes valdību

text:
               1.7.2009

               LV

               Eiropas Savienības Oficiālais Vēstnesis

               L 171/27

         PADOMES LĒMUMS
   (2009. gada 19. janvāris)
   par to, lai Kopienas vārdā noslēgtu Nolīgumu par zinātnisko un tehnoloģisko sadarbību starp Eiropas Kopienu un Jaunzēlandes valdību
   (2009/502/EK)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu un jo īpaši tā 170. pantu saistībā ar 300. panta 2. punkta pirmās daļas pirmo teikumu un 300. panta 3. punkta pirmo daļu,
   ņemot vērā Komisijas priekšlikumu,
   ņemot vērā Eiropas Parlamenta atzinumu (1),
   tā kā:

               (1)

               Komisija Kopienas vārdā ir risinājusi sarunas ar Jaunzēlandes valdību attiecībā uz Nolīgumu par zinātnisko un tehnoloģisko sadarbību.

               (2)

               Nolīgums tika parakstīts 2008. gada 16. jūlijā Briselē, ņemot vērā tā noslēgšanu vēlāk.

               (3)

               Šis nolīgums būtu jāapstiprina,

         IR NOLĒMUSI ŠĀDI.
   1. pants
   Ar šo Kopienas vārdā tiek apstiprināts Nolīgums par zinātnisko un tehnoloģisko sadarbību starp Eiropas Kopienu un Jaunzēlandes valdību (turpmāk “Nolīgums”).
   2. pants
   Komisija pārstāv Kopienu un pieņem Kopienas nostāju Zinātniskās un tehnoloģiskās sadarbības apvienotajā komitejā, kas izveidota ar nolīguma 6. panta 1. punktu, attiecībā uz tehniskiem grozījumiem, kurus nolīgumā izdara atbilstīgi tā 6. panta 3. punkta c) apakšpunktam.
   3. pants
   Padomes priekšsēdētājs Eiropas Kopienas vārdā sniedz Nolīguma 13. panta 1. punktā paredzēto paziņojumu.

      Briselē, 2009. gada 19. janvārī

            Padomes vārdā —

            priekšsēdētājs

         P. GANDALOVIČ

      (1)  Atzinums sniegts 2008. gada 21. oktobrī (Oficiālajā Vēstnesī vēl nav publicēts).
    ---documentbreak---

               1.7.2009

               LV

               Eiropas Savienības Oficiālais Vēstnesis

               L 171/28

         NOLĪGUMS
   par zinātnisko un tehnoloģisko sadarbību starp Eiropas Kopienu un Jaunzēlandes valdību
   EIROPAS KOPIENA (turpmāk “Kopiena”)
   un
   JAUNZĒLANDES VALDĪBA,
   abas kopā turpmāk sauktas par “Pusēm”,
   ŅEMOT VĒRĀ, ka Puses īsteno pētniecības, tehnoloģiju attīstības un demonstrējumu pasākumus vairākās kopīgu interešu jomās, un apzinoties zinātniskās informācijas straujo pieaugumu un tās pozitīvo ietekmi divpusējās un starptautiskās sadarbības veicināšanā,
   UZSVEROT, ka saskaņā ar 1991. gada 17. maija Vienošanos par zinātnisko un tehnoloģisko sadarbību starp Eiropas Kopienu Komisiju un Jaunzēlandes valdību ir notikusi sadarbība un informācijas apmaiņa vairākās zinātnes un tehnoloģijas jomās,
   VĒLOTIES paplašināt zinātniskās un tehnoloģiskās sadarbības jomu vairākās kopīgu interešu sfērās, izveidojot produktīvas partnerības miermīlīgiem nolūkiem un savstarpējam izdevīgumam,
   UZSVEROT, ka šāda sadarbība un šādas sadarbības rezultātu praktisks pielietojums veicinās Pušu ekonomisko un sociālo attīstību, un
   VĒLOTIES izveidot oficiālu pamatu vispārējo sadarbības pasākumu īstenošanai, kas nostiprinās zinātnisko un tehnoloģisko sadarbību starp Pusēm,
   IR VIENOJUŠĀS PAR TURPMĀKO.
   1. pants
   Definīcijas
   Šajā nolīgumā piemēro šādas definīcijas.

               1)

               “Sadarbības pasākumi” ir gan tieši sadarbības pasākumi, gan netieši sadarbības pasākumi.

               2)

               “Tieši sadarbības pasākumi” ir sadarbības pasākumi, ko Puses vai to izpildītāji veic zinātnes un tehnoloģiju jomā.

               3)

               “Netieši sadarbības pasākumi” ir sadarbības pasākumi zinātnes un tehnoloģiju jomā, kas nav tieši sadarbības pasākumi un ko Jaunzēlandes valdība vai Jaunzēlandes dalībnieki, no vienas puses, un Kopiena vai Kopienas dalībnieki, no otras puses, veic:

                           a)

                           Jaunzēlandes valdībai vai Jaunzēlandes dalībniekiem saskaņā ar Eiropas Kopienas dibināšanas līguma 166. pantu piedaloties Kopienas pamatprogrammā (turpmāk “pamatprogramma”), un

                           b)

                           Kopienai vai Kopienas dalībniekiem piedaloties Jaunzēlandes pētniecības projektos un programmās tādās zinātnes un tehnoloģiju jomās, kas ir līdzīgas pamatprogrammā iekļautajām jomām.

               4)

               “Intelektuālais īpašums” ir definēts Stokholmā 1967. gada 14. jūlijā parakstītās Pasaules intelektuālā īpašuma organizācijas dibināšanas konvencijas 2. pantā.

               5)

               “Dalībnieks” ir jebkura fiziska persona, kuras pastāvīgā dzīvesvieta ir Jaunzēlandē vai Kopienā, vai juridiska persona, kas veic uzņēmējdarbību Jaunzēlandē vai Kopienā un kam ir juridiskas personas statuss, un kas ir tiesīga savā vārdā uzņemties jebkāda veida tiesības un pienākumus, un kas nav viena no Pusēm. Lai izvairītos no neskaidrībām, Jaunzēlandes publisko tiesību subjekti (crown entities) ir dalībnieki, un uz tiem neattiecas apzīmējums “Puses”. EK Kopīgais pētniecības centrs ir gan dalībnieks (līdzdalībai netiešos sadarbības pasākumos), gan izpildītājs (tiešu sadarbības pasākumu veikšanai).

         2. pants
   Mērķis un principi
   1.   Puses veicina, izstrādā un sekmē sadarbības pasākumus miermīlīgiem mērķiem saskaņā ar šo nolīgumu un abu Pušu tiesību aktiem un noteikumiem.
   2.   Sadarbības pasākumu pamatā ir šādi principi:

               a)

               savstarpēji un līdzvērtīgi ieguldījumi un izdevīgums;

               b)

               abpusēja dalībnieku piekļuve zinātniskās pētniecības programmām un projektiem, ko veic vai finansē otra Puse;

               c)

               savlaicīga apmainīšanās ar informāciju, kas var būt saistīta ar sadarbības pasākumiem;

               d)

               uz zināšanām balstītas sabiedrības veidošanās veicināšana abu Pušu ekonomiskās un sociālās attīstības labā;

               e)

               intelektuālā īpašuma tiesību aizsardzība saskaņā ar 8. pantu.

         3. pants
   Sadarbības pasākumi
   1.   Saskaņā ar šo nolīgumu tieši sadarbības pasākumi var būt:

               a)

               dažādu veidu sanāksmes, tostarp ekspertu tikšanās, lai apspriestos un apmainītos ar informāciju par vispārīgiem un specifiskiem zinātnes un tehnoloģijas jautājumiem un lai noteiktu pētniecības un attīstības projektus un programmas, ko varētu īstenot sadarbībā;

               b)

               apmainīšanās ar informāciju par pasākumiem, politiku, praksi, tiesību aktiem un noteikumiem attiecībā uz pētniecību un attīstību;

               c)

               zinātnieku, tehnisko darbinieku un citu ekspertu apmeklējumi un apmaiņa saistībā ar vispārīgiem un specifiskiem jautājumiem;

               d)

               citi pasākumi zinātnes un tehnoloģijas jomā, ietverot kopīgu projektu un programmu īstenošanu, par ko lēmumu var pieņemt 6. pantā minētā Apvienotā komiteja saskaņā ar attiecīgajiem Pušu tiesību aktiem un noteikumiem.

         2.   Lai izstrādātu netiešus sadarbības pasākumus, jebkurš Jaunzēlandes dalībnieks vai Kopienas dalībnieks var sadarboties pētniecības programmās un projektos, ko īsteno vai finansē otra Puse, saņemot citu šādas programmas vai projekta dalībnieku piekrišanu un ievērojot attiecīgos Pušu tiesību aktus un noteikumus un attiecīgos noteikumus par līdzdalību šādās programmās vai projektos.
   3.   Saskaņā ar šo nolīgumu, ja viena Puse noslēdz līgumu ar otras Puses dalībnieku par netiešu sadarbības pasākumu, otra Puse pēc pieprasījuma cenšas sniegt visu pamatoto un iespējamo palīdzību, kas varētu būt nepieciešama vai noderīga pirmajai minētajai Pusei, lai nodrošinātu šāda līguma netraucētu īstenošanu.
   4.   Sadarbības pasākumu koordinēšanu un veicināšanu saskaņā ar šo nolīgumu Jaunzēlandes vārdā veic Pētniecības, zinātnes un tehnoloģiju ministrija vai tās tiesību pārņēmējs, bet Kopienas vārdā – Eiropas Kopienu Komisijas dienesti, kas darbojas kā izpildītāji.
   4. pants
   Vienošanās par īstenošanu
   1.   Attiecīgā gadījumā sadarbības pasākumi var notikt saskaņā ar vienošanos par īstenošanu Pušu starpā vai starp Komisiju un Jaunzēlandes organizācijām, kas finansē pētniecības programmas vai projektus Jaunzēlandes valdības vārdā. Šādās vienošanās var izklāstīt:

               a)

               konkrētā jomā vai konkrētam nolūkam paredzētās sadarbības raksturu un ilgumu;

               b)

               sadarbībā radīta intelektuālā īpašuma traktējumu saskaņā ar šo nolīgumu;

               c)

               piemērojamās finansēšanas saistības;

               d)

               ar sadarbību saistīto izmaksu sadalījumu;

               e)

               citus būtiskus jautājumus.

         2.   Nolīguma spēkā stāšanās dienā notiekošie sadarbības pasākumi tiek iekļauti šajā nolīgumā no minētās dienas.
   5. pants
   Personāla un iekārtu ievešana
   Katra Puse saskaņā ar Pušu un ES dalībvalstu attiecīgajiem tiesību aktiem un noteikumiem palīdz ievest savā teritorijā un izvest no tās dalībnieku personālu, materiālus un iekārtas, kas iesaistīti vai ko izmanto sadarbības pasākumos.
   6. pants
   Apvienotā komiteja
   1.   Lai nodrošinātu šā nolīguma faktisku īstenošanu, izpildītāji izveido Zinātniskās un tehnoloģiskās sadarbības apvienoto komiteju (turpmāk “Apvienotā komiteja”). Apvienotajā komitejā darbojas abu Pušu pārstāvji, un tās līdzpriekšsēdētāji ir abu Pušu pārstāvji.
   2.   Apvienotā komiteja tiekas vismaz reizi divos gados, pārmaiņus Jaunzēlandē un Kopienā.
   3.   Apvienotajai komitejai ir šādas funkcijas:

               a)

               apmainīties ar viedokļiem un informāciju par zinātnes un tehnoloģiju politikas jautājumiem;

               b)

               sniegt Pusēm ieteikumus par šā nolīguma īstenošanu, tostarp noteikt un ieteikt papildinājumus 3. pantā norādītajiem sadarbības pasākumiem un konkrētus pasākumus, lai uzlabotu 3. panta 2. punktā paredzēto savstarpējo piekļuvi;

               c)

               ja vajadzīgs, izdarīt šajā nolīgumā tehniskus grozījumus saskaņā ar abu Pušu vietējām apstiprināšanas procedūrām;

               d)

               katrā sanāksmē sniegt Pusēm pārskatu un ziņojumu par sadarbības pasākumu statusu, sasniegumiem un efektivitāti, tostarp par savstarpējo piekļuvi, kas paredzēta 3. panta 2. punktā, un katras Puses organizētajiem pasākumiem viespētniekiem.

         4.   Apvienotā komiteja izstrādā savu reglamentu. Tās lēmumi tiek pieņemti vienprātīgi.
   5.   Uz Apvienotās komitejas sanāksmēm norīkoto pārstāvju izdevumus, piemēram, ceļa un uzturēšanās izdevumus, sedz tā Puse, kuru tie pārstāv. Visas pārējās ar šādām sanāksmēm saistītās izmaksas sedz uzņēmēja Puse.
   7. pants
   Finansējums
   1.   Katra Puse īsteno šo nolīgumu atkarībā no piemērotu līdzekļu pieejamības un saskaņā ar attiecīgās Puses piemērojamajiem tiesību aktiem un noteikumiem.
   2.   Sadarbības pasākumu izmaksas sedz atbilstīgi iesaistīto dalībnieku vai Pušu lēmumam.
   3.   Ja viena Puse sniedz finansiālu atbalstu otras Puses dalībniekiem saistībā ar netiešiem sadarbības pasākumiem, visus piešķīrumus un finansiālus vai cita veida ieguldījumus, ko finansētāja Puse sniedz otras Puses dalībniekiem šo pasākumu atbalstam, atbrīvo no nodokļiem saskaņā ar tiesību aktiem un noteikumiem, kas katras Puses teritorijā ir spēkā laikā, kad tiek sniegti šādi piešķīrumi un veikti finansiāli un cita veida ieguldījumi.
   8. pants
   Informācija un intelektuālā īpašuma tiesības
   1.   Zinātnisko un tehnoloģisko informāciju, kas nav patentēta un kas rodas sadarbības pasākumu rezultātā, jebkura no Pusēm var darīt pieejamu sabiedrībai, izmantojot parastos kanālus un ievērojot vispārīgās procedūrās.
   2.   Abas Puses nodrošina to, ka to attieksme pret dalībnieku intelektuālā īpašuma tiesībām un saistībām netiešos sadarbības pasākumos un pret saistītajām tiesībām un saistībām, kas rodas no šādas līdzdalības, ir atbilstīga attiecīgajiem tiesību aktiem un noteikumiem un starptautiskajām konvencijām, tostarp Nolīgumam par intelektuālā īpašuma tiesībām, kas saistītas ar tirdzniecību, 1.C pielikumam Marrākešas nolīgumā, ar ko izveido Pasaules Tirdzniecības organizāciju, kā arī Parīzes 1971. gada 24. jūlija aktam Bernes Konvencijā par literatūras un mākslas darbu aizsardzību un Stokholmas 1967. gada 14. jūlija aktam Parīzes Konvencijā par rūpnieciskā īpašuma aizsardzību.
   3.   Abas Puses nodrošina to, ka pret otras Puses dalībniekiem netiešos sadarbības pasākumos attiecībā uz intelektuālo īpašumu ir tāda pati attieksme, kāda tiek nodrošināta pirmās Puses dalībniekiem saskaņā ar attiecīgajiem katras pētniecības programmas vai projekta līdzdalības noteikumiem vai piemērojamiem tiesību aktiem un noteikumiem.
   9. pants
   Teritoriālā piemērošana
   Šo nolīgumu piemēro:

               a)

               teritorijās, kurās piemēro Eiropas Kopienas dibināšanas līgumu saskaņā ar minētajā Līgumā izklāstītajiem nosacījumiem;

               b)

               Jaunzēlandes teritorijā.

         Tas neliedz veikt sadarbības pasākumus neitrālajos ūdeņos, kosmosā un trešo valstu teritorijā atbilstīgi starptautiskajiem tiesību aktiem.
   10. pants
   Citi nolīgumi un domstarpību izšķiršana
   1.   Šā nolīguma noteikumi neskar Pušu tiesības un saistības saskaņā ar esošajiem un/vai nākotnes nolīgumiem Pušu starpā vai starp jebkuru no Kopienas dalībvalstīm un Jaunzēlandes valdību.
   2.   Visus jautājumus vai domstarpības attiecībā uz šā nolīguma interpretāciju vai īstenošanu risina, Pusēm savstarpēji vienojoties.
   11. pants
   Pielikuma statuss
   Šā nolīguma pielikums veido nesaistošu vienošanos starp izpildītājiem attiecībā uz intelektuālā īpašuma tiesībām un citām īpašuma tiesībām, kas radītas vai iegūtas tiešos sadarbības pasākumos.
   12. pants
   Grozījumi
   Izņemot tehniskos grozījumus, ko Apvienotā komiteja veic saskaņā ar 6. panta 3. punkta c) apakšpunktu, šo nolīgumu var grozīt ar Pušu savstarpēju vienošanos, veicot diplomātisko notu apmaiņu. Ja vien Puses nav vienojušās citādi, grozījumi stājas spēkā dienā, kad Puses apmainās ar diplomātiskajām notām, savstarpēji informējot par to, ka ir pabeigta atbilstīgā iekšējā procedūra, lai grozījums stātos spēkā.
   13. pants
   Stāšanās spēkā un izbeigšana
   1.   Šis nolīgums stājas spēkā dienā, kad Puses apmainās ar diplomātiskajām notām, savstarpēji informējot par to, ka ir pabeigta attiecīgā iekšējā procedūra, lai nolīgums stātos spēkā.
   2.   Šis nolīgums sākotnēji ir spēkā piecus gadus. Ja neviena no Pusēm nav informējusi otru Pusi, ka šis nolīgums tiek izbeigts sākotnējā termiņa beigās, šis nolīgums paliek spēkā pēc sākotnējā termiņa beigām līdz brīdim, kamēr viena no Pusēm iesniedz rakstisku paziņojumu otrai Pusei par nodomu izbeigt nolīgumu. Šādā gadījumā nolīgums zaudē spēku sešus mēnešus pēc šāda paziņojuma saņemšanas.
   3.   Šā nolīguma izbeigšana neietekmē tos sadarbības pasākumus, kas nav pilnībā izpildīti nolīguma izbeigšanas brīdī, un tās konkrētās tiesības un saistības, kas radušās saskaņā ar šā nolīguma pielikumu.

      TO APLIECINOT, Eiropas Kopiena un Jaunzēlandes valdības pilnvarotie ir parakstījuši šo nolīgumu.
      SAGATAVOTS divos eksemplāros Briselē, divi tūkstoši astotā gada sešpadsmitajā jūlijā angļu, bulgāru, čehu, dāņu, holandiešu, igauņu, somu, franču, vācu, grieķu, ungāru, itāļu, latviešu, lietuviešu, maltiešu, poļu, portugāļu, rumāņu, slovāku, slovēņu, spāņu un zviedru valodā; visi teksti ir vienlīdz autentiski.
      Съставено в Брюксел на шестнадесети юли две хиляди и осма година.
      Hecho en Bruselas, el dieciséis de julio de dos mil ocho.
      V Bruselu dne šestnáctého července dva tisíce osm.
      Udfærdiget i Bruxelles den sekstende juli to tusind og otte.
      Geschehen zu Brüssel am sechzehnten Juli zweitausendacht.
      Kahe tuhande kaheksanda aasta juulikuu kuueteistkümnendal päeval Brüsselis.
      Έγινε στις Βρυξέλλες, στις δεκαέξι Ιουλίου δύο χιλιάδες οκτώ.
      Done at Brussels on the sixteenth day of July in the year two thousand and eight.
      Fait à Bruxelles, le seize juillet deux mille huit.
      Fatto a Bruxelles, addì sedici luglio duemilaotto.
      Briselē, divtūkstoš astotā gada sešpadsmitajā jūlijā.
      Priimta du tūkstančiai aštuntų metų liepos šešioliktą dieną Briuselyje.
      Kelt Brüsszelben, a kétezer-nyolcadik év július tizenhatodik napján.
      Magħmul fi Brussell, fis-sittax-il jum ta’ Lulju tas-sena elfejn u tmienja.
      Gedaan te Brussel, de zestiende juli tweeduizend acht.
      Sporządzono w Brukseli, dnia szesnastego lipca roku dwa tysiące ósmego.
      Feito em Bruxelas, em dezasseis de Julho de dois mil e oito.
      Întocmit la Bruxelles, la data de șaisprezece iulie două mii opt.
      V Bruseli šestnásteho júla dvetisícosem.
      V Bruslju, dne šestnajstega julija leta dva tisoč osem.
      Tehty Brysselissä kuudentenatoista päivänä heinäkuuta vuonna kaksituhattakahdeksan.
      Som skedde i Bryssel den sextonde juli tjugohundraåtta.

         За Европейската общност
         Por la Comunidad Europea
         Za Evropské společenství
         På vegne af Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunitá Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         På Europeiska gemenskapen

         За правителството на Нова Зеландия
         Por el Gobierno de Nueva Zelanda
         Za vládu Nového Zélandu
         På vegne af New Zealands regering
         Für die Regierung Neuseelands
         Uus-Meremaa valitsuse nimel
         Για την κυβέρνηση της Νέας Ζηλανδίας
         For the Government of New Zealand
         Pour le gouvernement de la Nouvelle-Zélande
         Per il governo della Nuova Zelanda
         Jaunzēlandes valdības vārdā
         Naujosios Zelandijos Vyriausybės vardu
         Új-Zéland kormánya részéről
         Għall-Gvern ta’ New Zealand
         Voor de regering van Nieuw-Zeeland
         W imieniu rządu Noweij Zelandii
         Pelo Governo da Nova Zelândia
         Pentru Guvernul Noii Zeelande
         Za vládu Nového Zélandu
         Za vlado Nove Zelandije
         Uuden-Seelannin hallituksen puolesta
         För Nya Zeelands regering

   PIELIKUMS

      Vienošanās par intelektuālā īpašuma tiesībām un citām īpašuma tiesībām, kas radītas vai iegūtas tiešos sadarbības pasākumos starp Jaunzēlandi un Eiropas Kopienu

   Pētniecības, zinātnes un tehnoloģiju ministrija un Eiropas Kopienu Komisija (“izpildītāji”) atbilstīgi 11. pantam Nolīgumā par zinātnisko un tehnoloģisko sadarbību starp Eiropas Kopienu un Jaunzēlandes valdību (“nolīgums”) ir panākušas šādu izpratni par tāda intelektuālā īpašuma tiesību aizsardzību, kas radīts vai iegūts tiešos sadarbības pasākumos (kā definēts nolīguma 1. pantā) saskaņā ar nolīgumu.

               1.

               Ja vien izpildītāji nav savstarpēji vienojušies citādi, attiecībā uz intelektuālā īpašuma tiesībām, ko Puses radījušas vai ieguvušas tiešos sadarbības pasākumos, piemēro šādus noteikumus:

                           a)

                           Pusei, kas rada intelektuālo īpašumu, pieder visas īpašuma tiesības. Ja intelektuālais īpašums ir radīts kopīgi un nevar noteikt, cik daudz darba katra Puse attiecīgi ieguldījusi, Pusēm ir kopīpašuma tiesības uz intelektuālo īpašumu;

                           b)

                           izņemot 2. punktā noteikto, Puse, kam pieder vai kas iegūst intelektuālo īpašumu, piešķir otrai Pusei piekļuves tiesības, kas nepieciešamas tiešo sadarbības pasākumu veikšanai. Šādas piekļuves tiesības piešķir bez atlīdzības;

                           c)

                           izņemot 2. punktā noteikto, gadījumos, kad Pusēm intelektuālais īpašums pieder kopīgi, abas Puses piešķir viena otrai neekskluzīvu, neatsaucamu, bezmaksas licenci šā intelektuālā īpašuma izmantošanai otras Puses vajadzībām.

               2.

               Ja vien izpildītāji nav savstarpēji vienojušies citādi, attiecībā uz Pušu autortiesībām un saistītajām tiesībām, ko Puses radījušas vai ieguvušas tiešos sadarbības pasākumos, piemēro šādus noteikumus:

                           a)

                           ja Puse publisko zinātniskus vai tehniskus datus, informāciju vai rezultātus, kas radīti sadarbības pasākumos vai saistīti ar tiem, izmantojot žurnālus, rakstus, ziņojumus, grāmatas, internetu vai citus līdzekļus, tostarp videolentes un elektroniskās datu glabāšanas ierīces, publiskotāja Puse pieliek visas pūles, lai iegūtu otrai Pusei neekskluzīvas, neatsaucamas, bezmaksas licences visās valstīs, kur ir pieejama autortiesību aizsardzība, lai šādus darbus tulkotu, pavairotu, adaptētu, nodotu un publiski izplatītu. Tomēr publiskotājai Pusei nav pienākuma iegūt šādas licences no trešām personām, par kuru intelektuālā īpašuma tiesībām uz šādiem darbiem publiskotāja Puse nav zinājusi pirmās publiskošanas laikā;

                           b)

                           visos autortiesību darba publiski izplatītajos eksemplāros saskaņā ar 2. punkta a) apakšpunkta noteikumiem tiek norādīts darba autors vai autori, izņemot gadījumus, kad autors vai autori ir skaidri atteikušies no sava vārda norādīšanas. Tāpat arī ir norādīta skaidri pamanāma pateicība par Pušu sadarbības atbalstu.

               3.

               Ja vien izpildītāji nav savstarpēji vienojušies citādi, viss intelektuālais īpašums 1. un 2. punkta izpratnē tiek nodrošināts bez jebkādām tiešām vai netiešām garantijām, tostarp bez garantijām par piemērotību noteiktam nolūkam, par īpašuma tiesībām un par pārkāpumu neesību.

               4.

               Ja vien izpildītāji nav savstarpēji vienojušies citādi, attiecībā uz Pušu nepieejamo informāciju piemēro šādus noteikumus:

                           a)

                           darot otrai Pusei zināmu informāciju, kas nepieciešama tiešu sadarbības pasākumu veikšanai, katra Puse norāda informāciju, ko tā vēlas saglabāt neatklātu (“nepieejama informācija”);

                           b)

                           Puse, kas saņem nepieejamu informāciju, drīkst paziņot šo informāciju savām aģentūrām vai personām, kas nolīgtas ar šādu aģentūru starpniecību konkrēta uzdevuma veikšanai tiešos sadarbības pasākumos. Puse, kura informāciju saņem, nosaka konfidencialitātes saistības attiecībā uz šādu nepieejamu informāciju aģentūrām, to darbiniekiem un trešām personām, ietverot uzņēmējus un apakšuzņēmējus;

                           c)

                           otra Puse drīkst izplatīt šādu nepieejamu informāciju plašāk, nekā tas ir paredzēts 4. punkta b) apakšpunktā, tikai ar nepieejamas informācijas sniedzējas Puses iepriekšēju rakstisku atļauju. Puses sadarbojas, lai izstrādātu kārtību, kādā pieprasīt un saņemt iepriekšēju rakstisku piekrišanu šādai plašākai izplatīšanai. Pēc pieprasījuma abas Puses piešķir šādu piekrišanu, ciktāl to atļauj tiesību akti un noteikumi;

                           d)

                           informāciju, kas rodas saskaņā ar nolīgumu organizētos semināros, sanāksmēs, darbinieku norīkojumos un iekārtu izmantošanā, tiek uzskatīta par nepieejamu informāciju tādā gadījumā, ja Puse, kas sniedz informāciju, piešķir tai šādu statusu saskaņā ar 4. punkta a) apakšpunktu;

                           e)

                           ja kāda no Pusēm uzzina vai paredz, ka tā nevarēs ievērot informācijas izplatīšanas ierobežojumus un nosacījumus, kas noteikti šajā pielikumā, tā nekavējoties informē otru Pusi. Pēc tam Puses apspriežas, lai noteiktu piemērotu rīcību.

               5.

               Šo vienošanos var grozīt ar izpildītāju savstarpēju rakstisku piekrišanu.

               6.

               Šī vienošanās stājas spēkā dienā, kad stājas spēkā nolīgums.